CELEX: 32019D1713
Language: hu
Date: 2019-10-09 00:00:00
Title: A Bizottság (EU) 2019/1713 végrehajtási határozata (2019. október 9.) az (EU) 2015/2193 európai parlamenti és tanácsi irányelv végrehajtására vonatkozó jelentéstétel céljából a tagállamok által rendelkezésre bocsátandó információk formátumának meghatározásáról (az értesítés a C(2019) 7133. számú dokumentummal történt) (EGT-vonatkozású szöveg)

11.10.2019   
               
               
                  HU
               
               
                  Az Európai Unió Hivatalos Lapja
               
               
                  L 260/65
               
            
         A BIZOTTSÁG (EU) 2019/1713 VÉGREHAJTÁSI HATÁROZATA
         (2019. október 9.)
         az (EU) 2015/2193 európai parlamenti és tanácsi irányelv végrehajtására vonatkozó jelentéstétel céljából a tagállamok által rendelkezésre bocsátandó információk formátumának meghatározásáról
         
            
               (az értesítés a C(2019) 7133. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közepes tüzelőberendezésekből származó egyes szennyező anyagok levegőbe történő kibocsátásának korlátozásáról szóló, 2015. november 25-i (EU) 2015/2193 európai parlamenti és tanácsi irányelvre (1) és különösen annak 11. cikke (2) bekezdésére,
         mivel:
         
                     (1)
                  
                  
                     Az (EU) 2015/2193 irányelv 11. cikkének (2) bekezdése előírja a tagállamok számára, hogy 2021. január 1-jéig nyújtsanak be jelentést a Bizottságnak a közepes tüzelőberendezésekből származó éves CO-kibocsátás becsült értékéről.
                  
               
                     (2)
                  
                  
                     Az (EU) 2015/2193 irányelv 11. cikke (3) bekezdésének első albekezdése értelmében az említett jelentéstétel céljából a Bizottságnak elektronikus jelentéstételi eszközt kell a tagállamok rendelkezésére bocsátania.
                  
               
                     (3)
                  
                  
                     Az (EU) 2015/2193 irányelv 11. cikke (3) bekezdésének második albekezdése szerint a Bizottságnak meg kell határoznia a jelentéstétel technikai formátumát, hogy egyszerűsítse és észszerűsítse a tagállami jelentéstételi kötelezettségeket.
                  
               
                     (4)
                  
                  
                     Az ezen határozatban előírt intézkedések összhangban vannak a 2010/75/EU európai parlamenti és tanácsi irányelv (2) 75. cikkének (1) bekezdése alapján létrehozott és az (EU) 2015/2193 irányelv 15. cikkében említett bizottság véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2015/2193 irányelv 11. cikkének (2) bekezdésével összhangban a Bizottságnak benyújtott, a teljes éves CO-kibocsátás becsült értékére vonatkozó jelentés céljából a tagállamok az e határozat mellékletében meghatározott kérdőívet használják.
            A tagállamok a Bizottság által az (EU) 2015/2193 irányelv 11. cikke (3) bekezdése első albekezdésének megfelelően a rendelkezésükre bocsátott elektronikus jelentéstételi eszközt használják az e határozat mellékletében meghatározott információk jelentésére.
         
         
            2. cikk
            Az e határozat mellékletében meghatározott információkat először a 2019. évre vonatkozóan kell benyújtani, kivéve, ha az említett melléklet másként rendelkezik.
            Az e határozat mellékletében meghatározott információkat legkésőbb 2021. január 1-jéig kell benyújtani.
         
         
            Ennek a határozatnak a tagállamok a címzettjei.
            Kelt Brüsszelben, 2019. október 9-én.
            
               
                  a Bizottság részéről
               
               Karmenu VELLA
               
                  a Bizottság tagja
               
            
         
         
            (1)  HL L 313., 2015.11.28., 1. o.
         
         
            (2)  Az Európai Parlament és a Tanács 2010/75/EU irányelve (2010. november 24.) az ipari kibocsátásokról (a környezetszennyezés integrált megelőzése és csökkentése) (HL L 334., 2010.12.17., 17. o.)
      
      
         
            MELLÉKLET
            
               Az (EU) 2015/2193 irányelv hatálya alá tartozó közepes tüzelőberendezésekre vonatkozó információk
            
            
               Megjegyzés: A 2021 januárjára előírt tájékoztatási kötelezettségnek akkor is eleget kell tenni, ha még nem történt meg a meglévő közepes tüzelőberendezések engedélyezése vagy nyilvántartásba vétele. Erre tekintettel a tagállamoknak a jelentés kitöltésének időpontjában rendelkezésre álló adatokra kell támaszkodniuk. Amennyiben nem állnak rendelkezésre adatok, a jelentést a legjobb becsléseik alapján kell kitölteni. A fenti okokból különbséget kell tenni az új és a meglévő, valamint azon berendezések között, amelyek teljesítménye meghaladja, illetve amelyeké nem haladja meg a 20 MWth-t.
            
               1. rész
            
            
               Berendezéskategóriák
            
            Ez a táblázat a 2. és a 3. részben (1) előírt információk rendelkezésre bocsátásához használandó berendezéskategóriákról rendelkezik.
            
                        1.1. Új vagy meglévő
                     
                     
                        Az (EU) 2015/2193 irányelv 3. cikkének (6) és (7) bekezdésében meghatározottak szerint
                     
                  
                        1.2. Kapacitáskategóriák (névleges hőteljesítmény) (2)
                        
                     
                     
                        
                                    —
                                 
                                 
                                    legalább 1 MWth és legfeljebb 5 MWth
                                 
                              
                                    —
                                 
                                 
                                    több mint 5 MWth és legfeljebb 20 MWth
                                 
                              
                                    —
                                 
                                 
                                    több mint 20 MWth
                                 
                              
                  
                        1.3. Berendezéstípusok
                     
                     
                        
                                    —
                                 
                                 
                                    motortól és gázturbinától eltérő berendezések
                                 
                              
                                    —
                                 
                                 
                                    motorok
                                 
                              
                                    —
                                 
                                 
                                    gázturbinák
                                 
                              
                  
                        1.4. Tüzelőanyag-típusok
                     
                     
                        
                                    —
                                 
                                 
                                    szilárd biomassza
                                 
                              
                                    —
                                 
                                 
                                    egyéb szilárd tüzelőanyagok
                                 
                              
                                    —
                                 
                                 
                                    gázolaj
                                 
                              
                                    —
                                 
                                 
                                    a gázolajtól eltérő folyékony tüzelőanyagok
                                 
                              
                                    —
                                 
                                 
                                    földgáz
                                 
                              
                                    —
                                 
                                 
                                    a földgáztól eltérő tüzelőanyagok
                                 
                              
                                    —
                                 
                                 
                                    kevert tüzelőanyag
                                 
                              
                  
               2. rész
            
            
               Metaadatok
            
            
                        2.1. Ország
                     
                     
                        A jelentést benyújtó ország megnevezése
                     
                  
                        2.2. Illetékes hatóság
                     
                     
                        A jelentésért felelős illetékes hatóság megnevezése (osztály, cím, telefonszám, e-mail)
                     
                  
                        2.3. Berendezések száma
                     
                     
                        Berendezések száma kategóriánként
                     
                  
                        2.4. Jelentéstételi év
                     
                     
                        A jelentés tárgyát képező naptári év (3)
                        
                     
                  
               3. rész
            
            
               Kibocsátás, energiaráfordítás és kapacitás
            
            
                        3.1. CO-koncentráció
                     
                     
                        A becsült átlagos szén-monoxid-koncentráció mg/Nm3 mértékegységben kifejezve a szabályozott szennyező anyagok és a száraz levegő kibocsátási határértékeinek kifejezésére használt referencia-oxigénszinten, minden egyes berendezéskategória esetében
                     
                  
                        3.2. CO-kibocsátás
                     
                     
                        A berendezések becsült szén-monoxid-kibocsátásának az adott naptári évre vonatkozó, tonnában kifejezett mennyisége minden egyes berendezéskategória esetében
                     
                  
                        3.3. Energiaráfordítás
                     
                     
                        A berendezések által felhasznált összes becsült tüzelőanyag, terajoule-ban kifejezve, minden egyes berendezéskategória esetében
                     
                  
                        3.4. Teljes összesített kapacitás
                     
                     
                        A becsült teljes beépített kapacitás az összes berendezés névleges bemenő hőteljesítményének összegeként kifejezve, minden egyes berendezéskategória esetében
                     
                  
               (1)  Példa a kategóriára: Az 5 MWth-nál nagyobb, de legfeljebb 20 MWth teljesítményű, gázolajtól eltérő folyékony tüzelőanyagokat égető új kazánok.
            
               (2)  Új közepes tüzelőberendezések esetében a teljes névleges bemenő hőteljesítmény használható.
            
               (3)  Lehetőleg 2019. Ha nem lehetséges, 2018.